กฎกระทรวงกำหนดค่าธรรมเนียมและยกเว้นค่าธรรมเนียมการอนุญาตตามกฎหมายว่าด้วยภาษีสรรพสามิต (ฉบับที่ 2) พ.ศ. 2566
ประกาศวันที่ 2023-01-31

content: กฎกระทรวง กำหนดค่าธรรมเนียมและยกเว้นค่าธรรมเนียม การอนุญาตตามกฎหมายว่าด้วยภาษีสรรพสามิต (ฉบับที่ ๒) พ.ศ. ๒๕๖๖
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกความใน (๘) ของข้อ ๒ แห่งกฎกระทรวงกำหนดค่าธรรมเนียมและยกเว้นค่าธรรมเนียมการอนุญาตตามกฎหมายว่าด้วยภาษีสรรพสามิต พ.ศ. ๒๕๖๐ และให้ใช้ความต่อไปนี้แทน “(๘) ใบอนุญาตผลิตสุรา (ก) กรณีผลิตสุราที่มิใช่เพื่อการค้า ๑) ใบอนุญาตผลิตสุราแช่ฉบับละ ๓๖๐ บาท ๒) ใบอนุญาตผลิตสุรากลั่นฉบับละ ๑,๕๐๐ บาท (ข)
sectionNo: 2
content: กรณีผลิตสุราเพื่อการค้า ๑) ใบอนุญาตผลิตสุราแช่ ก) สุราแช่ที่ไม่ใช่สุราแช่ชนิดเบียร์ ที่ผลิตจากโรงอุตสาหกรรมสุรา ขนาดเล็กตามกฎกระทรวงว่าด้วย การผลิตสุราฉบับละ ๑,๘๐๐ บาท ข) สุราแช่ที่ไม่ใช่สุราแช่ชนิดเบียร์ ที่ผลิตจากโรงอุตสาหกรรมสุรา ขนาดกลางตามกฎกระทรวงว่าด้วย การผลิตสุราฉบับละ ๓,๖๐๐ บาท ค)
sectionNo: 2
content: สุราแช่ชนิดเบียร์และสุราแช่ชนิดอื่น นอกจาก ก) และ ข)ฉบับละ๖๐,๐๐๐ บาท ๒) ใบอนุญาตผลิตสุรากลั่น ก) สุรากลั่นชนิดสุราขาวที่ผลิตจาก โรงอุตสาหกรรมสุราขนาดเล็ก ตามกฎกระทรวงว่าด้วย การผลิตสุราฉบับละ ๗,๕๐๐ บาท ข) สุรากลั่นชนิดสุราขาวที่ผลิตจาก โรงอุตสาหกรรมสุราขนาดกลาง ตามกฎกระทรวงว่าด้วย การผลิตสุราฉบับละ
sectionNo: 2
content: ๑๕,๐๐๐ บาท ค) สุรากลั่นชนิดอื่นนอกจาก ก) และ ข)ฉบับละ ๖๐,๐๐๐ บาท”
sectionNo: 3
content: ข้อ ๓ ให้เพิ่มความต่อไปนี้เป็น (๒๐) ของข้อ ๒ แห่งกฎกระทรวงกำหนดค่าธรรมเนียมและยกเว้นค่าธรรมเนียมการอนุญาตตามกฎหมายว่าด้วยภาษีสรรพสามิต พ.ศ. ๒๕๖๐ “(๒๐) การเปลี่ยนแปลงสถานที่ที่ระบุไว้ในใบอนุญาต ครั้งละหนึ่งในสี่ของ ค่าธรรมเนียมใบอนุญาต ประเภทนั้น ๆ”
content: ให้ไว้ ณ วันที่ ๓๐ มกราคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่การกำหนดค่าธรรมเนียมใบอนุญาตผลิตสุราที่ใช้บังคับอยู่ในปัจจุบัน ยังไม่สอดคล้องกับหลักเกณฑ์การอนุญาตให้ผลิตสุรา สมควรแก้ไขเพิ่มเติมอัตราค่าธรรมเนียมใบอนุญาตผลิตสุราให้ครอบคลุมทั้งการผลิตสุราที่มิใช่เพื่อการค้าและการผลิตสุราเพื่อการค้า
content: และกำหนดค่าธรรมเนียมในการเปลี่ยนแปลงสถานที่ที่ระบุไว้ในใบอนุญาต เพื่อให้การบริหารการจัดเก็บภาษีมีความชัดเจน จึงจำเป็นต้องออกกฎกระทรวงนี้